title: Komisijas Īstenošanas regula (ES) 2017/990 (2017. gada 12. jūnijs), ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Bayerisches Bier (AĢIN))

text:
               13.6.2017

               LV

               Eiropas Savienības Oficiālais Vēstnesis

               L 149/57

         KOMISIJAS ĪSTENOŠANAS REGULA (ES) 2017/990
   (2017. gada 12. jūnijs),
   ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Bayerisches Bier (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta a) apakšpunktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Vācijas pieteikumu par specifikācijas grozījumu apstiprināšanu attiecībā uz aizsargāto ģeogrāfiskās izcelsmes norādi (AĢIN) Bayerisches Bier, kas reģistrēta saskaņā ar Padomes Regulu (EK) Nr. 1347/2001 (2).

               (2)

               Attiecīgie grozījumi nebija maznozīmīgi Regulas (ES) Nr. 1151/2012 53. panta 2. punkta nozīmē, un tāpēc Komisija saskaņā ar Regulas (ES) Nr. 1151/2012 50. panta 2. punktu grozījumu pieteikumu publicēja Eiropas Savienības Oficiālajā Vēstnesī
                   (3).

               (3)

               2016. gada 22. februārī Komisija saņēma Nīderlandes paziņojumu par iebildumiem. Saistīto iebildumu paziņojuma pamatojumu Komisija saņēma 2016. gada 19. aprīlī.

               (4)

               Atzinusi iebildumus par pamatotiem, Komisija ar 2016. gada 6. jūnija vēstuli aicināja Vāciju un Nīderlandi trīs mēnešu laikā attiecīgi apspriesties, lai mēģinātu panākt vienošanos saskaņā ar savām iekšējām procedūrām.

               (5)

               Šīs apspriešanās termiņš tika pagarināts vēl par trim mēnešiem.

               (6)

               Ieinteresētajām personām izdevās panākt vienošanos. Vienošanās iznākumu Vācija Komisijai paziņoja ar 2017. gada 4. janvāra vēstuli.

               (7)

               Nīderlandei bija iebildumi pret vienotā dokumenta 5. punkta pēdējo daļu, kas konsolidētajā redakcijā publicēta šādi: “Eiropas Savienības Tiesa (lieta C-343/07) ir pārbaudījusi un apstiprinājusi ES iestāžu vienkāršotajā procedūrā iegūtos secinājumus par saikni starp “Bayerisches Bier” un tā reputāciju.” Nīderlande apgalvoja, ka šī daļa neatbilst prasībām, kas attiecībā uz grozījumiem noteiktas Regulā (ES) Nr. 1151/2012 un Komisijas Regulā (ES) Nr. 664/2014 (4) un (ES) Nr. 668/2014 (5).

               (8)

               Iebildumu iesniedzēja argumenti ir šādi: nav iemesla vai izskaidrojuma, kāpēc pieteikumā būtu vajadzīgs šāds teksts; lai arī minētais teksts ir iekļauts vienotā dokumenta punktā, kas apraksta saikni ar ģeogrāfisko apgabalu, tajā nav nekādas šo saikni pamatojošas informācijas; minētais teksts ir nepatiess un maldinošs, jo Eiropas Savienības Tiesa lietā C-343/07 nav nedz pārbaudījusi, nedz apstiprinājusi to, vai būtiskā prasība par tiešu saikni ar ģeogrāfisko apgabalu ir izpildīta; šāds teksts kaitē uzņēmumam Bavaria NV, jo tas var apdraudēt šā alus darītāja un tā meitasuzņēmumu īpašumā esošo un izmantoto Bavaria preču zīmju pastāvēšanu.

               (9)

               Vācija ir piekritusi strīdīgo tekstu svītrot.

               (10)

               Ņemot vērā iepriekš minēto, Komisija uzskata, ka grozījumi, kuros no vienotā dokumenta izņemts strīdīgais teksts, būtu jāapstiprina. Vienotā dokumenta konsolidētā redakcija būtu informācijas nolūkā jāpublicē,

         IR PIEŅĒMUSI ŠO REGULU.
   1. pants
   Ar šo attiecībā uz nosaukumu Bayerisches Bier (AĢIN) apstiprina Eiropas Savienības Oficiālajā Vēstnesī publicētos specifikācijas grozījumus. Konsolidētais vienotais dokuments ir pievienots šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 12. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  Padomes 2001. gada 28. jūnija Regula (EK) Nr. 1347/2001, ar ko papildina pielikumu Komisijas Regulai (EK) Nr. 1107/96 par ģeogrāfiskās izcelsmes norāžu un izcelsmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 182, 5.7.2001., 3. lpp.).

      (3)  OV C 390, 24.11.2015., 25. lpp.

      (4)  Komisijas 2013. gada 18. decembra Deleģētā regula (ES) Nr. 664/2014, ar ko papildina Eiropas Parlamenta un Padomes Regulu (ES) Nr. 1151/2012 attiecībā uz Savienības simbolu izveidi aizsargātiem cilmes vietas nosaukumiem, aizsargātām ģeogrāfiskās izcelsmes norādēm un garantētām tradicionālām īpatnībām un attiecībā uz dažiem noteikumiem saistībā ar iegūšanas avotu, dažiem procedūras noteikumiem un dažiem papildu pārejas noteikumiem (OV L 179, 19.6.2014., 17. lpp.).

      (5)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).

      PIELIKUMS

         VIENOTS DOKUMENTS

         BAYERISCHES BIER

         ES Nr.: DE-PGI-0117-01220 – 04.04.2014.

         ACVN ( )

         AĢIN (X)

      1.   Nosaukums vai nosaukumi

      Bayerisches Bier
      2.   Dalībvalsts vai trešā valsts

      Vācija
      3.   Lauksaimniecības produkta vai pārtikas produkta apraksts

      3.1.   Produkta veids

      2.1. grupa. Alus
      3.2.   Apraksts par produktu, uz kuru attiecas 1. punktā minētais nosaukums

            Schankbier

      Apakšējās rūgšanas alus

                  Misas blīvums, %

                  :

                  7,0 — 9,0

                  Spirta saturs, tilp. %

                  :

                  2,5 — 3,5

                  Krāsa (EBC)

                  :

                  5 — 20 vienības

                  Rūgtvielas (EBC)

                  :

                  10 — 30 vienības

            Pilnmiesīgs, maigs un dzīvīgs, ar zemāku alkohola saturu un kaloriju daudzumu nekā parasta stipruma alum

            Hell/Lager

      Apakšējās rūgšanas alus

                  Misas blīvums, %

                  :

                  11,0 — 12,5

                  Spirta saturs, tilp. %

                  :

                  4,5 — 5,5

                  Krāsa (EBC)

                  :

                  5 — 20 vienības

                  Rūgtvielas (EBC)

                  :

                  10 — 25 vienības

            Viegli pikants, viegls, pilnmiesīgs, maigs

            Pils

      Apakšējās rūgšanas alus

                  Misas blīvums, %

                  :

                  11,0 — 12,5

                  Spirta saturs, tilp. %

                  :

                  4,5 — 6,0

                  Krāsa (EBC)

                  :

                  5 — 15 vienības

                  Rūgtvielas (EBC)

                  :

                  30 — 40 vienības

            Alus ar izteiktu, viegli rūgtenu apiņu garšu

            Export

      Apakšējās rūgšanas alus

                  Misas blīvums, %

                  :

                  12,0 — 13,5

                  Spirta saturs, tilp. %

                  :

                  4,5 — 6,0

                  Krāsa (EBC)

                  :

                  5 — 65 vienības (gaišs – tumšs)

                  Rūgtvielas (EBC)

                  :

                  15 — 35 vienības

            Pilnmiesīgs alus ar noapaļoti rūgtenu garšu

            Dunkel

      Apakšējās rūgšanas alus

                  Misas blīvums, %

                  :

                  11,0 — 14,0

                  Spirta saturs, tilp. %

                  :

                  4,5 — 6,0

                  Krāsa (EBC)

                  :

                  40 — 65 vienības

                  Rūgtvielas (EBC)

                  :

                  15 — 35 vienības

            Pilnmiesīgs alus ar iesala aromātu

            Schwarzbier

      Apakšējās rūgšanas alus

                  Misas blīvums, %

                  :

                  11,0 — 13,0

                  Spirta saturs, tilp. %

                  :

                  4,5 — 6,0

                  Krāsa (EBC)

                  :

                  65 — 150 vienības

                  Rūgtvielas (EBC)

                  :

                  15 — 40 vienības

            Alus ar grauzdējuma aromātu, vieglu iesala smaržu, rūgtu apiņu garšu

            Märzen/Festbier

      Apakšējās rūgšanas alus

                  Misas blīvums, %

                  :

                  13,0 — 14,5

                  Spirta saturs, tilp. %

                  :

                  5,0 — 6,5

                  Krāsa (EBC)

                  :

                  7 — 40 vienības

                  Rūgtvielas (EBC)

                  :

                  12 — 45 vienības

            Alus ar izteiktu iesala garšu ar viegli rūgtenu apiņu noti

            Bock

      Apakšējās rūgšanas alus

                  Misas blīvums, %

                  :

                  16,0 — 18,0

                  Spirta saturs, tilp. %

                  :

                  6,0 — 8,5

                  Krāsa (EBC)

                  :

                  7 — 120 vienības (gaišs – tumšs)

                  Rūgtvielas (EBC)

                  :

                  15 — 40 vienības

            Pilnmiesīgs alus, kam piemīt izteikta iesala garša ar vieglu apiņu noti

            Doppelbock

      Apakšējās rūgšanas alus

                  Misas blīvums, %

                  :

                  18,0 — 21,0

                  Spirta saturs, tilp. %

                  :

                  7,0 — 9,5

                  Krāsa (EBC)

                  :

                  10 — 150 vienības (gaišs – tumšs)

                  Rūgtvielas (EBC)

                  :

                  15 — 35 vienības

            Izteikti pilnmiesīgs alus, kam piemīt izteikta iesala garša ar vieglu karameļu noti

            Weizenschankbier

      Augšējās rūgšanas alus

                  Misas blīvums, %

                  :

                  7,0 — 9,0

                  Spirta saturs, tilp. %

                  :

                  2,5 — 3,5

                  Krāsa (EBC)

                  :

                  7 — 30 vienības

                  Rūgtvielas (EBC)

                  :

                  5 — 20 vienības

            Dzīvīgs, ar rauga aromātu

            Weizenbier

      Augšējās rūgšanas alus

                  Misas blīvums, %

                  :

                  11,0 — 13,5

                  Spirta saturs, tilp. %

                  :

                  4,5 — 5,5

                  Krāsa (EBC)

                  :

                  5 — 65 vienības (gaišs – tumšs)

                  Rūgtvielas (EBC)

                  :

                  10 — 30 vienības

            Augļains alus ar kviešu un vieglu iesala aromātu

            Kristallweizen

      Augšējās rūgšanas alus

                  Misas blīvums, %

                  :

                  11,0 — 13,5

                  Spirta saturs, tilp. %

                  :

                  4,5 — 5,5

                  Krāsa (EBC)

                  :

                  5 — 18 vienības

                  Rūgtvielas (EBC)

                  :

                  5 — 20 vienības

            Pikants alus ar kviešu aromātu

            Rauchbier

      Apakšējās rūgšanas alus

                  Misas blīvums, %

                  :

                  11,0 — 14,5

                  Spirta saturs, tilp. %

                  :

                  4,5 — 6,0

                  Krāsa (EBC)

                  :

                  30 — 60 vienības

                  Rūgtvielas (EBC)

                  :

                  20 — 30 vienības

            Pilnmiesīgs ar dūmu niansi

            Kellerbier/Zwickelbier

      Apakšējās rūgšanas alus

                  Misas blīvums, %

                  :

                  11,0 — 13,5

                  Spirta saturs, tilp. %

                  :

                  4,5 — 6,0

                  Krāsa (EBC)

                  :

                  5 — 60 vienības

                  Rūgtvielas (EBC)

                  :

                  10 — 35 vienības

            Nefiltrēts alus ar viegli rūgtenu apiņu noti un nelielu ogļskābes saturu, iepildīts no mucas apakšdaļas

            Eisbier/Icebier

      Apakšējās rūgšanas alus

                  Misas blīvums, %

                  :

                  11,0 — 13,0

                  Spirta saturs, tilp. %

                  :

                  4,5 — 5,0

                  Krāsa (EBC)

                  :

                  5 — 20 vienības

                  Rūgtvielas (EBC)

                  :

                  10 — 25 vienības

            Ļoti maigs, ļoti mīksts
      Minētās vērtības ir atkarīgas no likumos noteiktā un Bavārijas kompetento pārtikas uzraudzības iestāžu atzītā analītisko parametru diapazona.
      3.3.   Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

      Pārsvarā tiek izmantotas augstvērtīgas vietējās izejvielas (ūdens, apiņi, iesals) no Bavārijas. Apiņiem un iesalam tradicionāli allaž tiek kontrolēta kvalitāte, ar to nodarbojas tādi zinātniskie institūti kā Minhenes Tehniskās universitātes Veienštefanas zinātniskais centrs.
      3.4.   Īpaši ražošanas posmi, kas jāveic noteiktajā ģeogrāfiskajā apgabalā

      Viss ražošanas process tiek veikts norādītajā ģeogrāfiskajā apgabalā.
      3.5.   Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

      —
      3.6.   Ar reģistrēto nosaukumu apzīmētā produkta marķēšanas īpašie noteikumi

      Alus etiķetē ir minēts viens no 3.2. punktā minētajiem šķirņu nosaukumiem, ko papildina nosaukums Bayerisches Bier.
      4.   Ģeogrāfiskā apgabala īsa definīcija

      Bavārijas brīvvalsts, kas iedalīta 7 administratīvajos apgabalos.
      5.   Saikne ar ģeogrāfisko apgabalu

      Alus Bayerisches Bier kvalitāte un reputācija ir izskaidrojamas ar vairākus gadsimtus senajām alus brūvēšanas tradīcijām, ievērojot Bavārijas 1516. gada Alus tīrības likumu. Kopš XV gadsimta likumā ir noteikts juridiski saistošs ražošanas procesa apraksts. No tā gadsimtu gaitā ir veidojusies Bavārijas aldaru zinātība un daudzas un dažādas alus darīšanas receptes, radot pasaulē vēl nebijušu šķirņu daudzveidību. Bavārija ir kviešu alus dzimtene, un tajā atrodas pasaulē lielākā kviešu alus darītava. Veienštefanā atrodas viena no pasaulē atzītākajām alus darītavām. Ņemot vērā gadsimtiem senās alus darīšanas tradīcijas un no tām izrietošo alus šķirņu daudzveidību, Bayerisches Bier ir izpelnījies visaugstāko novērtējumu lietotāju acīs, kas cita starpā izskaidrojams ar augstvērtīgo, pārsvarā Bavārijā iegūto izejvielu izmantošanu.

         Atsauce uz specifikācijas publikāciju

      (šīs regulas 6. panta 1. punkta otrā daļa)
      http://register.dpma.de/DPMAregister/geo/detail.pdfdownload/40790


title: Komisijas Īstenošanas regula (ES) 2015/1110 (2015. gada 8. jūlijs), ar kuru nosaka piešķīruma koeficientu, kas piemērojams daudzumiem, par kuriem importa licenču pieteikumi iesniegti laikposmā no 2015. gada 26. jūnija līdz 3. jūlijam saskaņā ar tarifa kvotu kukurūzai, kura atvērta ar Regulu (EK) Nr. 969/2006

text:
               9.7.2015

               LV

               Eiropas Savienības Oficiālais Vēstnesis

               L 181/80

         KOMISIJAS ĪSTENOŠANAS REGULA (ES) 2015/1110
   (2015. gada 8. jūlijs),
   ar kuru nosaka piešķīruma koeficientu, kas piemērojams daudzumiem, par kuriem importa licenču pieteikumi iesniegti laikposmā no 2015. gada 26. jūnija līdz 3. jūlijam saskaņā ar tarifa kvotu kukurūzai, kura atvērta ar Regulu (EK) Nr. 969/2006
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Regulu (EK) Nr. 969/2006 (2) tika atvērta ikgadēja importa tarifa kvota 277 988 tonnu apmērā kukurūzai (ar kārtas numuru 09.4131).

               (2)

               Regulas (EK) Nr. 969/2006 2. panta 1. punktā noteikts, ka 2. apakšperioda apjoms laikposmā no 2015. gada 1. jūlija līdz 31. decembrim ir 138 994 tonnas.

               (3)

               Daudzumi, par kuriem importa licenču pieteikumi iesniegti laikposmā no 2015. gada 26. jūnija pulksten 13.00 līdz 2015. gada 3. jūlijam pulksten 13.00 (pēc Briseles laika), pārsniedz pieejamos daudzumus. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (4)

               Tāpat būtu jāpārtrauc izdot importa licences par kārtējo kvotas periodu saskaņā ar Regulu (EK) Nr. 969/2006.

               (5)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, par kuriem importa licenču pieteikumi attiecībā uz Regulas (EK) Nr. 969/2006 2. panta 1. punktā minēto kvotu (ar kārtas numuru 09.4131) iesniegti laikposmā no 2015. gada 26. jūnija pulksten 13.00 līdz 2015. gada 3. jūlijam pulksten 13.00 (pēc Briseles laika), piemēro piešķīruma koeficientu 77,459146 % apmērā.
   2.   Jaunus licenču pieteikumus par kārtējo kvotas periodu attiecībā uz Regulas (EK) Nr. 969/2006 2. panta 1. punktā minēto kvotu (ar kārtas numuru 09.4131) pārtrauc pieņemt no 2015. gada 3. jūlija pulksten 13.00 (pēc Briseles laika).
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. jūlijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2006. gada 29. jūnija Regula (EK) Nr. 969/2006 par Kopienas tarifa kvotas atvēršanu un pārvaldīšanu attiecībā uz trešo valstu izcelsmes kukurūzas ievedumiem (OV L 176, 30.6.2006., 44. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).


title: Komisijas Īstenošanas regula (ES) 2015/888 (2015. gada 29. maijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Arroz Carolino do Baixo Mondego (AĢIN))

text:
               11.6.2015

               LV

               Eiropas Savienības Oficiālais Vēstnesis

               L 146/1

         KOMISIJAS ĪSTENOŠANAS REGULA (ES) 2015/888
   (2015. gada 29. maijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Arroz Carolino do Baixo Mondego (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Portugāles pieteikums, kurā lūgts reģistrēt nosaukumu Arroz Carolino do Baixo Mondego, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Arroz Carolino do Baixo Mondego būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Arroz Carolino do Baixo Mondego (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 29. maijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 25, 24.1.2015., 18. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 1128/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

text:
               1.12.2012

               LV

               Eiropas Savienības Oficiālais Vēstnesis

               L 331/15

         KOMISIJAS ĪSTENOŠANAS REGULA (ES) Nr. 1128/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Plātne (t. s. "ūdensdrošais saplāksnis"), kas izgatavota no trīspadsmit koksnes loksnēm, kuras salīmētas kopā ar līmi, kas ir izturīga pret verdošu ūdeni. Loksnes ir izvietotas tā, lai katras nākamās kārtas šķiedra būtu leņķī pret iepriekšējo.
                  Iekšējās loksnes ir plānākas par 2 mm. Abas ārējās loksnes ir plānākas par 1 mm un ir izgatavotas no papeles, kas pārklāta ar polimēra izolācijas aizsargkārtu.
                  Plātnes blīvums ir 0,5 g/cm3.
                  Plātni izmanto būvniecībā, piemēram, betona veidņiem.

                  4412 32 10

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 4412, 4412 32 un 4412 32 10 formulējumu.
                  Klasifikācija pozīcijā 4413 pie blīvinātiem kokmateriāliem nav iespējama, jo plāksne nav ķīmiski vai fizikāli apstrādāta, lai palielinātu tās blīvumu vai cietību un uzlabotu mehānisko stiprību vai noturību pret ķīmisku vai elektrisku iedarbību (sk. arī HS skaidrojumus par pozīciju 4413).
                  Plātne ir uzskatāma par saplāksni, jo tā sastāv no vairākām koksnes loksnēm, kas salīmētas un izvietotas cita uz citas tā, lai katras nākamās šķiedra būtu leņķī pret iepriekšējo (sk. arī HS skaidrojumu par pozīciju 4412 1. punktu).
                  Tāpēc plātne ir klasificējama ar KN kodu 4412 32 10 kā citāds saplāksnis ar vismaz vienu ārējo kārtu no lapu koku koksnes.


title: Komisijas Īstenošanas regula (ES) Nr. 365/2014 ( 2014. gada 7. aprīlis ), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
               11.4.2014

               LV

               Eiropas Savienības Oficiālais Vēstnesis

               L 108/9

         KOMISIJAS ĪSTENOŠANAS REGULA (ES) Nr. 365/2014
   (2014. gada 7. aprīlis),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.

               (2)

               Juridiskās noteiktības labad nepieciešams precizēt kombinētās nomenklatūras darbības jomu attiecībā uz apakšpozīcijām 0408 11 un 0408 19, kas attiecas uz “olu dzeltenumiem”.

               (3)

               Apakšpozīciju 0408 11 un 0408 19 mērķiem formulējumam “citādi konservēti”, kas attiecas uz pozīciju 0408, būtu jāaptver ierobežotu daudzumu sāls vai ķīmisku vielu lietojums konservēšanas vajadzībām, ciktāl sāls vai ķīmiskās vielas neietekmē šo izstrādājumu raksturu. Sāli vai ķīmiskās vielas nevajadzētu lietot lielākos apjomos, kā nepieciešams, lai izstrādājumus iekonservētu, ņemot vērā parastās apakšpozīciju 0408 11 un 0408 19 izstrādājumu ražošanas metodes. Principā sāls daudzums līdz 12 svara % vai citas konservēšanas vielas nelielos daudzumos nemaina olu dzeltenumu raksturu, un tos var iekļaut apakšpozīcijās 0408 11 un 0408 19.

               (4)

               Tāpēc, lai nodrošinātu kombinētās nomenklatūras otrās daļas 4. nodaļas vienveidīgu interpretāciju visā Savienībā, tajā būtu jāpievieno jauna papildu piezīme.

               (5)

               Tādēļ būtu attiecīgi jāgroza Regulas (EEK) Nr. 2658/87 I pielikums.

               (6)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā iekļautās kombinētās nomenklatūras otrās daļas 4. nodaļai pievieno šādu 2. papildu piezīmi:

                  “2.

                  Uz apakšpozīcijām 0408 11 un 0408 19 attiecas turpmāk minētais.
                  Formulējums “citādi konservēti” attiecas arī uz olu dzeltenumiem ar ierobežotiem sāls daudzumiem (parasti aptuveni līdz 12 svara %) vai arī nelieliem daudzumiem ķīmisko vielu, ko pievieno konservēšanas vajadzībām, ja vien ir izpildīti abi no šiem nosacījumiem:

                              i)

                              izstrādājumi saglabā apakšpozīciju 0408 11 un 0408 19 olu dzeltenumu raksturu;

                              ii)

                              sāli vai ķīmisko vielu nedrīkst lietot lielākos daudzumos, kā nepieciešams konservēšanai.”

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. aprīlī

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.


title: Komisijas Īstenošanas regula (ES) 2017/1488 (2017. gada 18. augusts), ar ko 274. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               19.8.2017

               LV

               Eiropas Savienības Oficiālais Vēstnesis

               L 215/1

         KOMISIJAS ĪSTENOŠANAS REGULA (ES) 2017/1488
   (2017. gada 18. augusts),
   ar ko 274. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
       (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2017. gada 9. augustā nolēma grozīt vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana. Tāpēc būtu attiecīgi jāgroza Regulas (EK) Nr. 881/2002 I pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 18. augustā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikuma sadaļā “Fiziskās personas” identifikācijas datus ierakstā:

         “Rustam Magomedovich Aselderov (oriģinālrakstībā: Рустам Магомедович Асельдеров) (alias a) Abu Muhammad (oriģinālrakstībā: Абу Мухаммад), b) Abu Muhammad Al-Kadari (oriģinālrakstībā: Абу Мухаммад Аль-Кадари), c) Muhamadmuhtar (oriģinālrakstībā: Мухамадмухтар). Dzimšanas datums: 9.3.1981. Dzimšanas vieta: Iki-Burul ciems, Iki-Burulskiy rajons, Kalmikijas Republika, Krievijas Federācija. Valstspiederība: Krievijas Federācijas. Pases Nr.: Krievijas pases numurs 8208 Nr. 555627, ko izdevis Krievijas Federācijas Federālā migrācijas dienesta Dagestānas Republikas direktorāta Leninskiy birojs. Regulas 7.d panta 2. punkta i) apakšpunktā minētais sarakstā iekļaušanas datums: 12.12.2016.”

      aizstāj ar šādiem:

         “Rustam Magomedovich Aselderov (oriģinālrakstībā: Рустам Магомедович Асельдеров) (alias a) Abu Muhammad (oriģinālrakstībā: Абу Мухаммад), b) Abu Muhammad Al-Kadari (oriģinālrakstībā: Абу Мухаммад Аль-Кадари), c) Muhamadmuhtar (oriģinālrakstībā: Мухамадмухтар). Dzimšanas datums: 9.3.1981. Dzimšanas vieta: Iki-Burul ciems, Iki-Burulskiy rajons, Kalmikijas Republika, Krievijas Federācija. Valstspiederība: Krievijas Federācijas. Pases Nr.: Krievijas pases numurs 8208 Nr. 555627, ko izdevis Krievijas Federācijas Federālā migrācijas dienesta Dagestānas Republikas direktorāta Leninskiy birojs. Cita informācija: nogalināts 2016. gada 3. decembrīMakhachkala, Dagestānas Republikā, Krievijas Federācijā. Regulas 7.d panta 2. punkta i) apakšpunktā minētais sarakstā iekļaušanas datums: 12.12.2016.”


title: Komisijas Īstenošanas regula (ES) 2015/1202 (2015. gada 22. jūlijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               23.7.2015

               LV

               Eiropas Savienības Oficiālais Vēstnesis

               L 195/41

         KOMISIJAS ĪSTENOŠANAS REGULA (ES) 2015/1202
   (2015. gada 22. jūlijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. jūlijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/899 (2016. gada 8. jūnijs) par atļauju 6-fitāzi, kas iegūta no Trichoderma reesei (ATCC SD-6528), lietot par dzīvnieku barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd) (Dokuments attiecas uz EEZ)

text:
               9.6.2016

               LV

               Eiropas Savienības Oficiālais Vēstnesis

               L 152/15

         KOMISIJAS ĪSTENOŠANAS REGULA (ES) 2016/899
   (2016. gada 8. jūnijs)
   par atļauju 6-fitāzi, kas iegūta no Trichoderma reesei (ATCC SD-6528), lietot par dzīvnieku barības piedevu visu sugu mājputniem un visu sugu cūkām (izņemot zīdāmus sivēnus) (atļaujas turētājs – Danisco (UK) Ltd)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot 6-fitāzi, kas iegūta no Trichoderma reesei (ATCC SD-6528). Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju no Trichoderma reesei (ATCC SD-6528) iegūtu 6-fitāzi lietot par dzīvnieku barības piedevu mājputniem un cūkām un tās klasificēšanu piedevu kategorijā “Zootehniskās piedevas”.

               (4)

               Eiropas Pārtikas nekaitīguma iestāde (“Iestāde”) 2015. gada 22. oktobra atzinumā (2) secināja, ka ar piedāvātajiem lietošanas nosacījumiem no Trichoderma reesei (ATCC SD-6528) iegūta 6-fitāze kaitīgi neietekmē ne dzīvnieku vai cilvēku veselību, ne vidi un ieteicamajā devā efektīvi palīdz aizturēt fosforu nobarojamās vistās un tītaros, dējējvistās, atšķirtos sivēnos, nobarojamās cūkās un sivēnmātēs. Iestāde turklāt secināja, ka šo secinājumu var attiecināt arī uz retāk audzētu mājputnu sugu un retāk audzētu cūku sugu dzīvniekiem. Iestāde neuzskata, ka būtu nepieciešamas īpašas prasības attiecībā uz uzraudzību pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               No Trichoderma reesei (ATCC SD-6528) iegūtās 6-fitāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “Zootehniskās piedevas” un funkcionālajā grupā “Gremošanas veicinātāji”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  EFSA Journal 2015;13(11):4275.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas beigu termiņš

                  Aktīvās vielas vienības uz kg kompleksās barības ar mitruma saturu 12 %

                     Kategorija: zootehniskās piedevas Funkcionālā grupa: gremošanas veicinātāji

                  4a24

                  Danisco (UK) Ltd

                  6-fitāze EC 3.1.3.26

                     Piedevas sastāvs

                  No Trichoderma reesei (ATCC SD-6528) iegūts 6-fitāzes preparāts ar minimālo aktivitāti 15 000  U (1) /g.
                  Šķidra viela

                     Aktīvās vielas raksturojums

                  No Trichoderma reesei (ATCC SD-6528) iegūta 6-fitāze (EC 3.1.3.26)

                     Analītiskā metode
                      (2)

                  6-fitāzes aktivitātes kvantitatīvai noteikšanai barības piedevā:

                              —

                              kolorimetriska metode, kuras pamatā ir fitāzes fermentatīvā reakcija uz fitātu.

                        6-fitāzes aktivitātes kvantitatīvai noteikšanai premiksos un barībā:

                              —

                              kolorimetriska metode, kuras pamatā ir fitāzes fermentatīvā reakcija uz fitātu, – EN ISO 30024.

                  Visu sugu mājputni
                  Visu sugu cūkas (izņemot zīdāmus sivēnus)

                  —

                  250 U

                  —

                              1.

                              Piedevas un premiksa lietošanas norādījumos norāda glabāšanas apstākļus un noturību pret granulēšanos.

                              2.

                              Maksimālā ieteicamā deva: 2 000  U/kg barības.

                              3.

                              Lietotājiem, kas piedevu un premiksus lieto dzīvnieku barības uzņēmumā, nosaka operacionālās procedūras un pienācīgus organizatoriskus pasākumus pret apdraudējumu, ko rada vielas ieelpošana vai saskare ar ādu vai acīm. Ja dermālo vai inhalatīvo ekspozīciju vai acu ekspozīciju ar šīm procedūrām un pasākumiem nevar samazināt līdz pieņemamam līmenim, ar piedevu un premiksiem rīkojas, izmantojot piemērotus individuālos aizsardzības līdzekļus.

                  2026. gada 29. jūnijs

         (1)  1 U ir fermenta daudzums, kas no nātrija fitāta substrāta 37 °C temperatūrā pie pH 5,5 vienā minūtē atbrīvo vienu mikromolu neorganiska fosfāta.

         (2)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) Nr. 495/2011 ( 2011. gada 20. maijs ), ar ko groza Regulu (EK) Nr. 109/2007 attiecībā uz barības piedevas monenzīnnātrija sastāvu  Dokuments attiecas uz EEZ

text:
               21.5.2011

               LV

               Eiropas Savienības Oficiālais Vēstnesis

               L 134/6

         KOMISIJAS ĪSTENOŠANAS REGULA (ES) Nr. 495/2011
   (2011. gada 20. maijs),
   ar ko groza Regulu (EK) Nr. 109/2007 attiecībā uz barības piedevas monenzīnnātrija sastāvu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:

               (1)

               Regulā (EK) Nr. 1831/2003 ir paredzēta iespēja pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas mainīt nosacījumus atļaujai par piedevas izmantošanu.

               (2)

               Ar Komisijas Regulu (EK) Nr. 109/2007 (2) pie kokcidiostatu un histomonostatu grupas pieskaitāmo monenzīnnātriju atļāva izmantot gaļas cāļu un tītaru barošanā desmit gadus.

               (3)

               Atļaujas turētājs iesniedza pieteikumu ar prasību grozīt nosacījumus atļaujai par monenzīnnātrija izmantošanu attiecībā uz barības piedevas sastāvu. Tika iesniegti jauni dati, kas pamato pieteikumu.

               (4)

               Iestāde 2011. gada 1. februāra atzinumā (3) secināja, ka ierosinātais jaunais gaļas cāļu un tītaru barības piedevas sastāvs nerada nelabvēlīgu ietekmi uz dzīvnieku veselību, cilvēku veselību un vidi un ka tas ir iedarbīgs, lai kontrolētu kokcidiozi. Tā arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Eiropas Savienības references laboratorija barības piedevu jomā.

               (5)

               Regulas (EK) Nr. 1831/2003 5. panta nosacījumi ir izpildīti.

               (6)

               Tāpēc attiecīgi jāgroza Regula (EK) Nr. 109/2007.

               (7)

               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 109/2007 pielikumu aizstāj ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir piemērojama visās dalībvalstīs.
      Briselē, 2011. gada 20. maijā

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 31, 6.2.2007., 6. lpp.

      (3)  EFSA Journal 2011; 9(2):2009.

      PIELIKUMS

            “PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva
                        (tirdzniecības nosaukums)

                        Sastāvs, ķīmiskā formula, apraksts, analīzes metode

                        Dzīvnieka suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Pagaidu maksimālais atlieku līmenis (MAL) attiecīgajos dzīvnieku izcelsmes pārtikas produktos

                        mg aktīvās vielas/kg kompleksās barības ar mitruma saturu 12 %

                           Kokcidiostati un histomonostati

                        51701

                           Huvepharma NV Belgium

                        Monenzīnnātrijs
                        (Coxidin)

                                       Piedevas sastāvs

                                                Monenzīnnātrija tehniskā viela atbilst šādai monenzīna aktivitātei: 25 %

                                                Perlīts: 15–20 %

                                                Kviešu klijas: 55–60 %

                                       Aktīvā viela

                                    C36H61O11Na
                                    No Streptomyces cinnamonensis 28682, LMG S-19095 iegūts poliētera monokarboksilskābes nātrija sāls pulvera veidā.
                                    Sastāva attiecības

                                                Monenzīns A: ne mazāk par 90 %

                                                Monenzīns A + B: ne mazāk par 95 %

                                                Monenzīns C: 0,2–0,3 %

                                       Analīzes metode
                                        (1)

                                    Aktīvās vielas noteikšanas metode: augstas izšķirtspējas šķidruma hromatogrāfija (HPLC) ar pēckolonnas derivatizāciju un UV noteikšanu (λ = 520 nm).

                        Gaļas cāļi

                        —

                        100

                        125

                                    1.

                                    Aizliegts izmantot vismaz vienu dienu pirms kaušanas.

                                    2.

                                    Piedevu iekļauj kombinētajā lopbarībā premiksa veidā.

                                    3.

                                    Maksimālā atļautā monenzīnnātrija deva papildbarībā:

                                                —

                                                gaļas cāļiem – 625 mg/kg,

                                                —

                                                tītariem – 500 mg/kg.

                                    4.

                                    Monenzīnnātriju nedrīkst jaukt kopā ar citiem kokcidiostatiem.

                                    5.

                                    Lietošanas pamācībā norāda:
                                    “Bīstams zirgu dzimtas dzīvniekiem. Šī barība satur jonoforu: nedrīkst lietot kopā ar tiamulīnu, un, lietojot vienlaikus ar citiem medikamentiem, jāseko līdzi iespējamām negatīvām blakusparādībām.”

                                    6.

                                    Jāvalkā piemērots aizsargapģērbs, cimdi un acu/sejas aizsargs. Ja telpas nav pietiekami ventilētas, jālieto piemērots respirators.

                        6.2.2017.

                        25 μg monenzīnnātrija uz kg mitras ādas + tauku
                        8 μg monenzīnnātrija uz kg mitru aknu, mitru nieru un mitru muskuļu

                        Tītari

                        16 nedēļas

                        60

                        100

                        51701

                           Huvepharma NV Belgium

                        Monenzīnnātrijs
                        (Coxidin)

                                       Piedevas sastāvs

                                                Monenzīnnātrija tehniskā viela atbilst šādai monenzīna aktivitātei: 25 %

                                                Perlīts: 15–20 %

                                                Kalcija karbonāts: qs. 100 %

                                       Aktīvā viela

                                    C36H61O11Na
                                    No Streptomyces cinnamonensis 28682, LMG S-19095 iegūts poliētera monokarboksilskābes nātrija sāls pulvera veidā.
                                    Sastāva attiecības

                                                Monenzīns A: ne mazāk par 90 %

                                                Monenzīns A + B: ne mazāk par 95 %

                                                Monenzīns C: 0,2–0,3 %

                                       Analīzes metode
                                        (1)

                                    Aktīvās vielas noteikšanas metode: augstas izšķirtspējas šķidruma hromatogrāfija (HPLC) ar pēckolonnas derivatizāciju un UV-VIS noteikšanu (EN ISO standarta metode 14183:2008).

                        Gaļas cāļi

                        —

                        100

                        125

                                    1.

                                    Aizliegts izmantot vismaz vienu dienu pirms kaušanas.

                                    2.

                                    Piedevu iekļauj kombinētajā lopbarībā granulēta premiksa veidā.

                                    3.

                                    Monenzīnnātriju nedrīkst jaukt kopā ar citiem kokcidiostatiem.

                                    4.

                                    Lietošanas pamācībā norāda:
                                    “Bīstams zirgu dzimtas dzīvniekiem. Šī barība satur jonoforu: nedrīkst lietot kopā ar tiamulīnu, un, lietojot vienlaikus ar citiem medikamentiem, jāseko līdzi iespējamām negatīvām blakusparādībām.”

                                    5.

                                    Jāvalkā piemērots aizsargapģērbs, cimdi un acu/sejas aizsargs. Ja telpas nav pietiekami ventilētas, jālieto piemērots respirators.

                        10.6.2021.

                        25 μg monenzīnnātrija uz kg mitras ādas + tauku
                        8 μg monenzīnnātrija uz kg mitru aknu, mitru nieru un mitru muskuļu

                        Tītari

                        16 nedēļas

                        60

                        100

         (1)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.”


title: Komisijas Īstenošanas regula (ES) 2015/1368 (2015. gada 6. augusts), ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz atbalstu biškopības nozarē

text:
               8.8.2015

               LV

               Eiropas Savienības Oficiālais Vēstnesis

               L 211/9

         KOMISIJAS ĪSTENOŠANAS REGULA (ES) 2015/1368
   (2015. gada 6. augusts),
   ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz atbalstu biškopības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 57. panta pirmās daļas a) un c) punktu un otro daļu un 223. panta 3. punktu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (2) un jo īpaši tās 58. panta 4. punktu, 63. panta 5. punkta pirmās daļas b) punktu un otro daļu un 64. panta 7. punkta pirmās daļas a) punktu un otro daļu,
   tā kā:

               (1)

               Ar Regulu (ES) Nr. 1308/2013 ir aizstāta Padomes Regula (EK) Nr. 1234/2007 (3) un paredzēti jauni noteikumi par atbalstu biškopības nozarē. Turklāt tajā noteikts, ka Komisija ir pilnvarota pieņemt deleģētos aktus un īstenošanas aktus šajā sakarā. Lai nodrošinātu atbalsta shēmas netraucētu darbību jaunajā tiesiskajā regulējumā, ar šādiem aktiem ir jāpieņem daži noteikumi. Ar minētajiem aktiem būtu jāaizstāj Komisijas Regula (EK) Nr. 917/2004 (4). Minētā regula ir atcelta ar Komisijas Deleģēto regulu (ES) 2015/1366 (5).

               (2)

               Regulas (ES) Nr. 1308/2013 55. panta 1. punktā noteikts, ka dalībvalstis var izstrādāt trīs gadu valsts programmas biškopības nozarē (“biškopības programmas”). Saskaņā ar Regulas (ES) Nr. 1308/2013 55. panta 3. punktu dalībvalstīm, kuras izmanto minēto iespēju, ir jāveic savas biškopības nozares ražošanas un tirdzniecības struktūras izpēte. Ir jānosaka elementi, kas būtu jāietver minētajās programmās un izpētē.

               (3)

               Dalībvalstu ierosinātās biškopības programmas ir jāapstiprina Komisijai. Tādēļ ir jānosaka termiņš, kādā dalībvalstis paziņo programmas un Komisija veic programmu apstiprināšanas procedūru.

               (4)

               Biškopības nozarē ir iesaistīts liels skaits sīkražotāju, tāpēc dalībvalstīm un Komisijai biškopības programmas pēc to apstiprināšanas būtu jādara viegli pieejamas sabiedrībai.

               (5)

               Lai nodrošinātu elastīgumu biškopības programmu īstenošanā un mazinātu administratīvo slogu, dalībvalstīm programmu īstenošanas laikā vajadzētu būt iespējai grozīt tajās iekļautos pasākumus ar noteikumu, ka netiek pārsniegts plānoto gada izdevumu kopējais maksimālais apjoms un Savienības ieguldījums programmu finansēšanā saglabājas 50 % apmērā no dalībvalstu segtajiem izdevumiem. Tomēr ir lietderīgi paredzēt procedūras noteikumus attiecībā uz būtiskiem programmas grozījumiem.

               (6)

               Dalībvalstīm būtu jāuzrauga biškopības programmu īstenošana. Procedūrai, ko dalībvalstis piemēro uzraudzības pārbaudēm, vajadzētu atbilst Regulas (ES) Nr. 1306/2013 59. pantā izklāstītajiem vispārīgajiem principiem. Minētā procedūra dalībvalstīm būtu Komisijai jāpaziņo kopā ar programmām.

               (7)

               Lai pārbaudītu, vai ir izpildīti Savienības finansējuma piešķiršanas nosacījumi, iesaistītajām dalībvalstīm būtu jāveic administratīvas pārbaudes un pārbaudes uz vietas. Attiecībā uz pārbaudēm uz vietas dalībvalstīm būtu jānodrošina, ka tiek pārbaudīti vismaz 5 % no atbalsta pieteikuma iesniedzējiem. Dalībvalstīm būtu jāsagatavo pārbaudes izlase, pamatojoties uz visu pieteikuma iesniedzēju kopu, un daļu izlases jāveido pēc nejaušības principa, lai iegūtu reprezentatīvu kļūdas koeficientu, bet daļu – pamatojoties uz riska analīzi, kas aptver jomas, kurās kļūdu risks ir visaugstākais.

               (8)

               Saskaņā ar Regulas (ES) Nr. 1306/2013 54., 58. un 63. pantā paredzētajiem Savienības finansiālo interešu aizsardzības vispārīgajiem noteikumiem dalībvalstīm attiecībā uz izdarītajiem pārkāpumiem būtu jāizveido atbilstīga korekciju un sankciju sistēma, ar kuru tiek atgūta jebkura nepamatoti samaksātā summa, kurai pieskaita procentus, ko aprēķina saskaņā ar Komisijas Īstenošanas regulu (ES) Nr. 908/2014 (6). Minētā sistēma dalībvalstīm būtu Komisijai jāpaziņo kopā ar programmām.

               (9)

               Biškopības gadam būtu jāaptver laikposms, kurā dalībvalstis var veikt pārbaudes saistībā ar biškopības pasākumiem.

               (10)

               Lai izvērtētu biškopības programmu ietekmi, vienlaikus ņemot vērā nepieciešamību mazināt administratīvo slogu dalībvalstīm un biškopības nozarei, dalībvalstīm ir jāiesniedz Komisijai gada īstenošanas ziņojums, kurā sniegts izdevumu kopsavilkums un rezultāti, kas gūti, izmantojot darbības rādītājus attiecībā uz katru programmas pasākumu.

               (11)

               Biškopības programmu īstenošanas laikā būtu jānodrošina saskanība starp biškopības programmās iekļautajiem pasākumiem un pasākumiem, kas iekļauti lauku attīstības programmās saskaņā ar Eiropas Parlamenta un Padomes Regulu (ES) Nr. 1305/2013 (7). Šajā nolūkā dalībvalstīm biškopības programmās būtu jāapraksta kritēriji, ko tās noteikušas, lai nepieļautu to, ka biškopības programmas saņem divkāršu finansējumu – kā atbalstu biškopības nozarē saskaņā ar Regulas (ES) Nr. 1308/2013 55. pantu un kā lauku attīstības atbalstu saskaņā ar Regulu (ES) Nr. 1305/2013.

               (12)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. NODAĻA

      IEVADA NOTEIKUMI

   1. pants
   Priekšmets
   Ar šo regulu paredz īstenošanas noteikumus, kas reglamentē Savienības atbalstu valsts programmām biškopības nozarē, kā minēts Regulas (ES) Nr. 1308/2013 55. pantā (“biškopības programmas”).
   2. pants
   Biškopības gads
   Attiecībā uz biškopības programmām “biškopības gads” ir laikposms, kas ilgst 12 secīgus mēnešus no 1. augusta līdz 31. jūlijam.
   2. NODAĻA

      BIŠKOPĪBAS PROGRAMMAS

   3. pants
   Biškopības programmu paziņošana
   Katra dalībvalsts ne vēlāk kā 15. martā pirms pirmā programmas biškopības gada sākuma paziņo Komisijai savu priekšlikumu vienotai biškopības programmai attiecībā uz visu dalībvalsts teritoriju.
   4. pants
   Biškopības programmu saturs
   Biškopības programmās ietver elementus, kas uzskaitīti pielikumā.
   5. pants
   Biškopības programmu apstiprināšana
   1.   Biškopības programmas apstiprina Komisija, ievērojot Regulas (ES) Nr. 1308/2013 57. panta pirmās daļas c) punktu, un to dara ne vēlāk kā 15. jūnijā pirms attiecīgās biškopības programmas pirmā biškopības gada sākuma.
   2.   Apstiprinātās biškopības programmas Komisija dara publiski pieejamas tās tīmekļa vietnē.
   6. pants
   Biškopības programmu grozījumi
   1.   Neskarot 2. punktu, dalībvalstis biškopības gada laikā var grozīt biškopības programmās iekļautos pasākumus, piemēram, ieviešot vai atsaucot pasākumus vai darbību veidus, ieviešot izmaiņas pasākumu aprakstā vai izmaiņas atbilstības nosacījumos vai pārvietojot līdzekļus starp programmas pasākumiem ar noteikumu, ka šie pasākumi joprojām atbilst Regulas (ES) Nr. 1308/2013 55. panta 4. punktam.
   Katra pasākuma finansiālos ierobežojumus var grozīt ar noteikumu, ka netiek pārsniegts plānoto gada izdevumu kopējais maksimālais apjoms un Savienības ieguldījums biškopības programmās saglabājas 50 % apmērā no izdevumiem, ko dalībvalstis segušas minētajām apstiprinātajām programmām.
   2.   Biškopības programmu grozījumu pieprasījumus, kas ietver jauna pasākuma ieviešanu vai pasākuma atsaukšanu, dalībvalstis paziņo Komisijai un Komisija tos apstiprina, pirms tie tiek īstenoti.
   3.   Pieprasījumus, kas minēti 2. punktā, apstiprina Komisija saskaņā ar šādu procedūru:

               a)

               apspriežas ar reprezentatīvajām organizācijām, kuras sadarbojās ar dalībvalsti biškopības programmu izstrādē;

               b)

               grozījumu uzskata par apstiprinātu, ja Komisija 21 darbadienas laikā pēc pieprasījuma saņemšanas nav sniegusi piezīmes par pieprasījumu. Ja Komisija ir sniegusi piezīmes, grozījumu uzskata par apstiprinātu, tiklīdz Komisija ir informējusi dalībvalsti par to, ka piezīmes ir pilnībā ievērotas.

         3. NODAĻA

      SAVIENĪBAS IEGULDĪJUMS

   7. pants
   Izdevumu un maksājumu attiecināmība
   Savienības ieguldījumu var saņemt tikai par izdevumiem, kuri radušies, īstenojot dalībvalsts biškopības programmā ietvertos pasākumus.
   Tie dalībvalstu maksājumi saņēmējiem, kuri saistīti ar pasākumu īstenošanu katra biškopības gada ietvaros, tiek veikti 12 mēnešu perioda laikā, sākot no 16. oktobra minētajā biškopības gadā un beidzot ar 15. oktobri nākamajā gadā.
   4. NODAĻA

      UZRAUDZĪBA UN PĀRBAUDES

   8. pants
   Pārbaudes
   1.   Dalībvalstis veic pārbaudes, lai pārliecinātos, ka ir izpildīti Savienības finansējuma piešķiršanas nosacījumi. Šīs pārbaudes ietver gan administratīvās pārbaudes, gan pārbaudes uz vietas un atbilst vispārīgajiem principiem, kas noteikti Regulas (ES) Nr. 1306/2013 59. pantā.
   2.   Attiecībā uz pārbaudēm uz vietas dalībvalstis prasa pārbaudīt, vai:

               a)

               biškopības programmās iekļautie pasākumi, jo īpaši ieguldījumu un pakalpojumu pasākumi, ir īstenoti pareizi;

               b)

               faktiskie izdevumi ir vismaz līdzvērtīgi pieprasītajam finansiālajam atbalstam;

               c)

               attiecīgā gadījumā – deklarēto stropu skaits atbilst konstatētajam pieteikuma iesniedzēja turēto stropu skaitam, ņemot vērā biškopja sniegtos papildu datus par darbību attiecīgajā biškopības gadā.

         3.   Dalībvalstis nodrošina, ka pārbaudēs uz vietas tiek pārbaudīti vismaz 5 % no pieteikuma iesniedzējiem, kuri kandidē uz atbalstu biškopības programmu ietvaros.
   Pārbaudes izlasi sagatavo, pamatojoties uz visu pieteikuma iesniedzēju kopu, un tajā ietver:

               a)

               noteiktu skaitu pieteikuma iesniedzēju, kas izvēlēti nejaušas izlases kārtībā, lai iegūtu reprezentatīvu kļūdas koeficientu,

               b)

               noteiktu skaitu pieteikuma iesniedzēju, kas izvēlēti, pamatojoties uz riska analīzi, kura balstīta uz šādiem kritērijiem:

                           i)

                           saņēmējiem piešķirtā finansējuma apjoms;

                           ii)

                           to darbību raksturs, ko finansē saskaņā ar biškopības pasākumiem;

                           iii)

                           secinājumi, kas izdarīti iepriekš veiktajās pārbaudēs uz vietas;

                           iv)

                           citi kritēriji, kas jānosaka dalībvalstīm.

         9. pants
   Nepamatoti veikti maksājumi un sankcijas
   1.   Procentus, ko pieskaita nepamatotu maksājumu summai, kuru atgūst saskaņā ar Regulas (ES) Nr. 1306/2013 54. panta 1. punktu, 58. panta 1. punkta e) apakšpunktu vai 63. panta 3. punktu, aprēķina saskaņā ar Īstenošanas regulas (ES) Nr. 908/2014 27. pantu.
   2.   Krāpšanas vai rupjas nolaidības gadījumā, par kuru saņēmēji ir atbildīgi, papildus nepamatoti saņemtu maksājumu un ar tiem saistītu procentu atmaksāšanai saskaņā ar Regulas (ES) Nr. 1306/2013 63. panta 3. punktu saņēmēji samaksā summu, kas vienāda ar starpību starp sākotnēji samaksāto summu un summu, uz kuru viņiem ir tiesības.
   5. NODAĻA

      NOTEIKUMI PAR PAZIŅOJUMIEM UN PUBLICĒŠANU

   10. pants
   Gada īstenošanas ziņojums
   1.   Sākot ar 2018. gadu, iesaistītās dalībvalstis katru gadu līdz 15. martam paziņo Komisijai gada īstenošanas ziņojumu par valsts biškopības programmas piemērošanu iepriekšējā biškopības gadā.
   2.   Gada īstenošanas ziņojumā iekļauj šādus elementus:

               a)

               biškopības gadā radušos izdevumu (EUR) kopsavilkumu, sadalījumā pa pasākumiem;

               b)

               rezultātus, kas gūti, pamatojoties uz katram īstenotajam pasākumam izvēlētiem darbības rādītājiem.

         11. pants
   Stropu skaita paziņošanas datums
   Sākot ar 2017. gadu, Deleģētās regulas (ES) 2015/1366 3. pantā minēto paziņojumu sniedz katru gadu līdz 15. martam.
   12. pants
   Noteikumi par paziņojumiem
   Šīs regulas 3., 6., 10. un 11. pantā minētos paziņojumus sniedz saskaņā ar Komisijas Regulu (EK) Nr. 792/2009 (8).
   13. pants
   Apkopotu datu publicēšana
   Komisija savā tīmekļa vietnē dara publiski pieejamus apkopotus datus par:

               a)

               stropu skaitu, kas paziņots saskaņā ar 11. pantu;

               b)

               gada īstenošanas ziņojumiem, kas paziņoti saskaņā ar 10. pantu;

               c)

               pielikuma 3. punktā minēto biškopības nozares ražošanas un tirdzniecības struktūras izpēti, kas iekļauta saskaņā ar 3. pantu paziņotajā biškopības programmā.

         6. NODAĻA

      NOBEIGUMA NOTEIKUMS

   14. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 6. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV L 347, 20.12.2013., 549. lpp.

      (3)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (OV L 299, 16.11.2007., 1. lpp.).

      (4)  Komisijas 2004. gada 29. aprīļa Regula (EK) Nr. 917/2004 par sīki izstrādātiem noteikumiem, lai īstenotu Padomes Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus (OV L 163, 30.4.2004., 83. lpp.).

      (5)  Komisijas 2015. gada 11. maija Deleģētā regula (ES) 2015/1366, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz atbalstu biškopības nozarē (skatīt šā Oficiālā Vēstneša 3. lappusi.).

      (6)  Komisijas 2014. gada 6. augusta Īstenošanas regula (ES) Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).

      (7)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).

      (8)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

      PIELIKUMS
      Biškopības programmās ir vismaz šādi elementi:

                  1)

                  izvērtējums par rezultātiem, kas līdz šim sasniegti, īstenojot iepriekšējo biškopības programmu, ja tāda ir bijusi. Sākot ar 2020.–2022. gada biškopības programmām, šādu izvērtējumu veic, pamatojoties uz diviem jaunākajiem iepriekšējās programmas gada īstenošanas ziņojumiem, kā minēts 10. pantā;

                  2)

                  tās metodes apraksts, ko izmanto, lai noteiktu stropu skaitu saskaņā ar Deleģētās regulas (ES) 2015/1366 2. pantu;

                  3)

                  biškopības nozares ražošanas un tirdzniecības struktūras izpēte, ko dalībvalsts veikusi savā teritorijā. Izpēte sniedz vismaz šādu informāciju, kas aptver pēdējos divus kalendāros gadus pirms biškopības programmas paziņošanas apstiprināšanai:

                              i)

                              biškopju skaits;

                              ii)

                              biškopju skaits, kuri pārrauga vairāk nekā 150 stropu;

                              iii)

                              kopējais stropu skaits, kurus pārrauga biškopji ar vairāk nekā 150 stropu;

                              iv)

                              biškopju skaits, kuri apvienojušies biškopju asociācijās;

                              v)

                              valsts ikgadējais medus ražošanas apjoms kilogramos, kas saražots pēdējos divos kalendārajos gados pirms biškopības programmas paziņošanas apstiprināšanai;

                              vi)

                              poliflorā medus cenu diapazons ražošanas vietā;

                              vii)

                              nefasēta poliflorā medus cenu diapazons vairumtirdzniecībā;

                              viii)

                              aplēstais vidējais medus ievākums kilogramos no stropa gadā;

                              ix)

                              aplēstās vidējās ražošanas izmaksas (fiksētās un mainīgās) par kilogramu saražotā medus;

                              x)

                              stropu skaits, kas noteikts pēdējos divos kalendārajos gados pirms biškopības programmas paziņošanas apstiprināšanai tām dalībvalstīm, kurām nebija šādas programmas iepriekšējo trīs gadu periodā;

                  4)

                  dalībvalsts biškopības nozares vajadzību izvērtējums, kas veikts, pamatojoties vismaz uz iepriekšējās biškopības programmas rezultātu izvērtējumu, ja šāda programma ir bijusi, biškopības nozares ražošanas un tirdzniecības struktūras izpēti un rezultātiem, kas gūti, sadarbojoties ar biškopības nozarē reprezentatīvām organizācijām;

                  5)

                  biškopības programmas mērķu apraksts un saikne starp minētajiem mērķiem un biškopības pasākumiem, kas izvēlēti no Regulas (ES) Nr. 1308/2013 55. panta 4. punktā ietvertā saraksta;

                  6)

                  detalizēts to darbību apraksts, kuras tiks veiktas saskaņā ar biškopības pasākumiem, kas izvēlēti no Regulas (ES) Nr. 1308/2013 55. panta 4. punktā ietvertā saraksta, tostarp aplēstās izmaksas un finansēšanas plāns sadalījumā pa gadiem un pasākumiem;

                  7)

                  kritēriji, ko dalībvalstis noteikušas, lai saskaņā ar Deleģētās regulas (ES) 2015/1366 5. pantu nodrošinātu to, ka biškopības programmas nesaņem divkāršu finansējumu;

                  8)

                  katram izvēlētajam biškopības pasākumam izmantotie darbības rādītāji. Dalībvalstis katram pasākumam izvēlas vismaz vienu atbilstošu darbības rādītāju;

                  9)

                  biškopības programmas īstenošanas kārtība, tostarp:

                              i)

                              par biškopības programmu pārvaldību atbildīga kontaktpunkta izraudzīšanās, ko veic dalībvalsts;

                              ii)

                              uzraudzības pārbaužu procedūras apraksts;

                              iii)

                              to darbību apraksts, kas veicamas saņēmējiem nepamatoti izmaksātu summu gadījumā, tostarp sankciju apraksts;

                              iv)

                              noteikumi, ar kuriem nodrošina apstiprinātās programmas publicitāti dalībvalstī;

                              v)

                              darbības, kas veiktas, lai sadarbotos ar biškopības nozarē reprezentatīvām organizācijām;

                              vi)

                              tās metodes apraksts, ko izmanto, lai izvērtētu rezultātus, kas gūti biškopības programmas pasākumos attiecīgās dalībvalsts biškopības nozarē.


title: Komisijas Īstenošanas regula (ES) Nr. 1420/2013 ( 2013. gada 17. decembris ), ar ko pēc Eiropas Parlamenta un Padomes Regulas (ES) Nr. 1379/2013 par zvejas un akvakultūras produktu tirgu kopīgo organizāciju pieņemšanas atceļ Regulas (EK) Nr. 347/96, (EK) Nr. 1924/2000, (EK) Nr. 1925/2000, (EK) Nr. 2508/2000, (EK) Nr. 2509/2000, (EK) Nr. 2813/2000, (EK) Nr. 2814/2000, (EK) Nr. 150/2001, (EK) Nr. 939/2001, (EK) Nr. 1813/2001, (EK) Nr. 2065/2001, (EK) Nr. 2183/2001, (EK) Nr. 2318/2001, (EK) Nr. 2493/2001, (EK) Nr. 2306/2002, (EK) Nr. 802/2006, (EK) Nr. 2003/2006, (EK) Nr. 696/2008 un (EK) Nr. 248/2009

text:
               28.12.2013

               LV

               Eiropas Savienības Oficiālais Vēstnesis

               L 353/48

      KOMISIJAS ĪSTENOŠANAS REGULA (ES) Nr. 1420/2013
   (2013. gada 17. decembris),
   ar ko pēc Eiropas Parlamenta un Padomes Regulas (ES) Nr. 1379/2013 par zvejas un akvakultūras produktu tirgu kopīgo organizāciju pieņemšanas atceļ Regulas (EK) Nr. 347/96, (EK) Nr. 1924/2000, (EK) Nr. 1925/2000, (EK) Nr. 2508/2000, (EK) Nr. 2509/2000, (EK) Nr. 2813/2000, (EK) Nr. 2814/2000, (EK) Nr. 150/2001, (EK) Nr. 939/2001, (EK) Nr. 1813/2001, (EK) Nr. 2065/2001, (EK) Nr. 2183/2001, (EK) Nr. 2318/2001, (EK) Nr. 2493/2001, (EK) Nr. 2306/2002, (EK) Nr. 802/2006, (EK) Nr. 2003/2006, (EK) Nr. 696/2008 un (EK) Nr. 248/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 4. panta 4. punktu, 5. panta 4. punktu, 6. panta 7. punktu, 7. panta 10. punktu, 9. panta 5. punktu, 10. panta 4. punktu, 12. panta 5. punktu, 13. panta 7. punktu, 17. panta 5. punktu, 21. panta 8. punktu, 23. panta 5. punktu, 24. panta 8. punktu, 25. panta 6. punktu, 26. panta 3. punktu, 27. panta 6. punktu, 29. panta 5. punktu, 34. panta 2. punktu un 35. panta 3. punktu,
   ņemot vērā Padomes 1998. gada 15. decembra Regulu (EK) Nr. 2799/98, ar ko nosaka euro agromonetāro režīmu (2), un jo īpaši tās 3. panta 2. punktu,
   tā kā:

               (1)

               Sākot ar 2014. gada 1. janvāri Regula (EK) Nr. 104/2000 tiks aizstāta ar Eiropas Parlamenta un Padomes Regulu (ES) Nr. 1379/2013 (3), izņemot Regulas (EK) Nr. 104/2000 4. pantu, ko piemēro līdz 2014. gada 12. Decembrim.

               (2)

               Ar Regulu (ES) Nr. 1379/2013 ir veiktas nozīmīgas izmaiņas noteikumos par informāciju patērētājiem, ražotāju organizāciju atzīšanu, noteikumu paplašināšanu, ražošanas un tirdzniecības plānošanu, starpnozaru organizāciju atzīšanu, cenām, intervenci, paziņošanu un finansēšanu.

               (3)

               Tādēļ ir lietderīgi atcelt šādas īstenošanas regulas:

                           —

                           Komisijas 1996. gada 27. februāra Regulu (EK) Nr. 347/96, ar ko izveido ātras paziņošanas sistēmu par lašu palaišanu brīvā apgrozībā (4),

                           —

                           Komisijas 2000. gada 11. septembra Regulu (EK) Nr. 1924/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz īpašas atzīšanas piešķiršanu ražotāju organizācijām zivsaimniecības sektorā, lai uzlabotu to produktu kvalitāti (5),

                           —

                           Komisijas 2000. gada 11. septembra Regulu (EK) Nr. 1925/2000, ar ko nosaka noteicošās dienas maiņas kursiem, kurus piemēro, lai aprēķinātu dažus daudzumus, ko paredz Regulā (EK) Nr. 104/2000 par zvejniecības un akvakultūras produktu tirgus kopējo organizāciju noteiktie mehānismi (6),

                           —

                           Komisijas 2000. gada 15. novembra Regulu (EK) Nr. 2508/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz darbības programmām zivsaimniecības sektorā (7),

                           —

                           Komisijas 2000. gada 15. novembra Regulu (EK) Nr. 2509/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz finansiālās kompensācijas piešķiršanu par atsevišķu zivsaimniecības produktu izņemšanu (8),

                           —

                           Komisijas 2000. gada 21. decembra Regulu (EK) Nr. 2813/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par privātās uzglabāšanas atbalsta piešķiršanu attiecībā uz atsevišķiem zivsaimniecības produktiem (9),

                           —

                           Komisijas 2000. gada 21. decembra Regulu (EK) Nr. 2814/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par pārejošo uzkrājumu atbalsta piešķiršanu attiecībā uz atsevišķiem zivsaimniecības produktiem (10),

                           —

                           Komisijas 2001. gada 25. janvāra Regulu (EK) Nr. 150/2001, kas nosaka sīki izstrādātus noteikumus Padomes Regulas (EK) Nr. 104/2000 par sodu sankcijām, kas piemērojamas ražotāju organizācijām zvejniecības sektorā par intervences mehānisma pārkāpumiem, piemērošanai un kas groza Regulu (EK) Nr. 142/98 (11),

                           —

                           Komisijas 2001. gada 14. maija Regulu (EK) Nr. 939/2001, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par vienotas likmes atbalsta piešķiršanu attiecībā uz atsevišķiem zivsaimniecības produktiem (12),

                           —

                           Komisijas 2001. gada 14. septembra Regulu (EK) Nr. 1813/2001, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz starpnozaru organizāciju atzīšanas nosacījumiem, tās piešķiršanu un atsaukšanu (13),

                           —

                           Komisijas 2001. gada 22. oktobra Regulu (EK) Nr. 2065/2001, ar ko paredz sīki izstrādātus noteikumus, lai Padomes Regulu (EK) Nr. 104/2000 piemērotu attiecībā uz patērētāju informēšanu par zivsaimniecības un akvakultūras produktiem (14),

                           —

                           Komisijas 2001. gada 9. novembra Regulu (EK) Nr. 2183/2001, ar ko nosaka sīki izstrādātus noteikumus Padomes Regulas (EK) Nr. 104/2000 piemērošanai kompensācijas pabalstu piešķiršanai par tunzivīm, kas paredzētas pārstrādes rūpniecībai (15),

                           —

                           Komisijas 2001. gada 29. novembra Regulu (EK) Nr. 2318/2001, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz ražotāju organizāciju atzīšanu zivsaimniecības sektorā (16),

                           —

                           Komisijas 2001. gada 19. decembra Regulu (EK) Nr. 2493/2001 par dažu no tirgus izņemtu zvejniecības produktu realizāciju (17),

                           —

                           Komisijas 2002. gada 20. decembra Regulu (EK) Nr. 2306/2002, ar ko nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz paziņojumiem par ievesto zvejniecības produktu cenām (18),

                           —

                           Komisijas 2006. gada 30. maija Regulu (EK) Nr. 802/2006, ar ko nosaka Thunnus un Euthynnus ģinšu zivīm piemērojamos pārrēķina koeficientus (19),

                           —

                           Komisijas 2006. gada 21. decembra Regulu (EK) Nr. 2003/2006, ar ko nosaka sīki izstrādātus noteikumus par to, kā Eiropas Lauksaimniecības garantiju fonds (ELGF) finansē ar zivsaimniecības un akvakultūras produktu tirgu kopējo organizāciju saistītos izdevumus (20),

                           —

                           Komisijas 2008. gada 23. jūlija Regulu (EK) Nr. 696/2008, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz zivsaimniecības nozares ražotāju organizāciju pieņemtu atsevišķu noteikumu subjektu loka paplašināšanu, ietverot ražotājus, kas nav organizāciju dalībnieki (21),

                           —

                           Komisijas 2009. gada 19. marta Regulu (EK) Nr. 248/2009, ar ko paredz sīki izstrādātus noteikumus, lai Padomes Regulu (EK) Nr. 104/2000 piemērotu paziņojumiem par ražotāju organizāciju atzīšanu, cenu noteikšanu un intervenci saskaņā ar zvejas un akvakultūras produktu tirgus kopīgo organizāciju (22).

               (4)

               Tā kā no 2014. gada 1. janvāra piemēro Regulas (ES) Nr. 1379/2013 noteikumus par ražotāju organizāciju atzīšanu, noteikumu paplašināšanu, ražošanas un tirdzniecības plānošanu, starpnozaru organizāciju atzīšanu, cenām, intervenci un paziņošanu, no 2014. gada 1. janvāra būtu jāatceļ Regulas (EK) Nr. 347/96, (EK) Nr. 1924/2000, (EK) Nr. 1925/2000, (EK) Nr. 2508/2000, (EK) Nr. 2509/2000, (EK) Nr. 2813/2000, (EK) Nr. 2814/2000, (EK) Nr. 150/2001, (EK) Nr. 939/2001, (EK) Nr. 1813/2001, (EK) Nr. 2183/2001, (EK) Nr. 2318/2001, (EK) Nr. 2493/2001, (EK) Nr. 2306/2002, (EK) Nr. 802/2006, (EK) Nr. 2003/2006, (EK) Nr. 696/2008 un (EK) Nr. 248/2009. Tā kā no 2014. gada 13. decembra piemēro Regulas (ES) Nr. 1379/2013 noteikumus par informāciju patērētājiem, no 2014. gada 13. decembra būtu jāatceļ Regula (EK) Nr. 2065/2001.

               (5)

               Šajā regulā paredzētie pasākumi ir saskaņā ar Zvejas un akvakultūras produktu pārbaudes komitejas atzinumu,

         IR PIEŅĒMUSI ŠO REGULU.
   1. pants
   Atcelšana
   1.   Regulas (EK) Nr. 347/96, (EK) Nr. 1924/2000, (EK) Nr. 1925/2000, (EK) Nr. 2508/2000, (EK) Nr. 2509/2000, (EK) Nr. 2813/2000, (EK) Nr. 2814/2000, (EK) Nr. 150/2001, (EK) Nr. 939/2001, (EK) Nr. 1813/2001, (EK) Nr. 2183/2001, (EK) Nr. 2318/2001, (EK) Nr. 2493/2001, (EK) Nr. 2306/2002, (EK) Nr. 802/2006, (EK) Nr. 2003/2006, (EK) Nr. 696/2008 un (EK) Nr. 248/2009 atceļ no 2014. gada 1. janvāra.
   2.   Regulu (EK) Nr. 2065/2001 atceļ no 2014. gada 13. decembra.
   3.   Atcelto regulu noteikumus turpina piemērot izdevumiem, kas radušies saskaņā ar Regulu (EK) Nr. 104/2000.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 17, 21.1.2000., 22. lpp.

      (2)  OV L 349, 24.12.1998., 1. lpp.

      (3)  Eiropas Parlamenta un Padomes Regula (ES) Nr. 1379/2013 (2013. gada 11. decembris) par zvejas un akvakultūras produktu tirgu kopīgo organizāciju (skatīt šā Oficiālā Vēstneša 1. lappusi).

      (4)  OV L 49, 28.2.1996., 7. lpp.

      (5)  OV L 230, 12.9.2000., 5. lpp.

      (6)  OV L 230, 12.9.2000., 7. lpp.

      (7)  OV L 289, 16.11.2000., 8. lpp.

      (8)  OV L 289, 16.11.2000., 11. lpp.

      (9)  OV L 326, 22.12.2000., 30. lpp.

      (10)  OV L 326, 22.12.2000., 34. lpp.

      (11)  OV L 24, 26.1.2001., 10. lpp.

      (12)  OV L 132, 15.5.2001., 10. lpp.

      (13)  OV L 246, 15.9.2001., 7. lpp.

      (14)  OV L 278, 23.10.2001., 6. lpp.

      (15)  OV L 293, 10.11.2001., 11. lpp.

      (16)  OV L 313, 30.11.2001., 9. lpp.

      (17)  OV L 337, 20.12.2001., 20. lpp.

      (18)  OV L 348, 21.12.2002., 94. lpp.

      (19)  OV L 144, 31.5.2006., 15. lpp.

      (20)  OV L 379, 28.12.2006., 49. lpp.

      (21)  OV L 195, 24.7.2008., 6. lpp.

      (22)  OV L 79, 25.3.2009., 7. lpp.


title: Komisijas Īstenošanas regula (ES) 2015/1107 (2015. gada 8. jūlijs), ar ko pamatvielu Salix spp cortex apstiprina saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
               9.7.2015

               LV

               Eiropas Savienības Oficiālais Vēstnesis

               L 181/72

         KOMISIJAS ĪSTENOŠANAS REGULA (ES) 2015/1107
   (2015. gada 8. jūlijs),
   ar ko pamatvielu Salix spp cortex apstiprina saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2013. gada 26. aprīlī no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) saņēma pieteikumu Salix alba mizas kā pamatvielas apstiprināšanai. Pieteikumam bija pievienota informācija, kas iesniedzama saskaņā ar 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “iestāde”) sniegt zinātnisko palīdzību. Iestāde 2014. gada 3. jūnijā (2) iesniedza Komisijai tehnisko ziņojumu par attiecīgo vielu. Komisija 2014. gada 14. novembrī iesniedza Augu, dzīvnieku, pārtikas aprites un dzīvnieku barības pastāvīgajai komitejai pārskata ziņojumu (3) un šīs regulas projektu un pabeidza tos minētās komitejas 2015. gada 29. maija sanāksmei.

               (3)

               Pieteikuma iesniedzēja iesniegtā dokumentācija un rezultāti pārbaudei, ko Eiropas Zāļu aģentūra (4) veica saskaņā ar Eiropas Parlamenta un Padomes Direktīvu 2001/83/EK (5), liecina, ka Salix cortex atbilst tradicionālu augu izcelsmes zāļu kritērijiem. Tāpēc tika uzskatīts par lietderīgu paplašināt pieteikuma darbības jomu, iekļaujot tajā gan Salix alba mizu, gan Salix spp cortex. Turklāt minētā viela augu aizsardzībā pārsvarā netiek lietota, tomēr apvienojumā ar ūdeni tā ir noderīgs augu aizsardzības līdzeklis.

               (4)

               Komisija uzskata, ka Salix spp cortex ir pamatviela saskaņā ar Regulas (EK) Nr. 1107/2009 23. pantu. Salix spp cortex ir auga daļa, un tā ir vidē visuresoša. Sagaidāms, ka cilvēku, dzīvnieku un vides papildu eksponētība lietojumos, kas sīki izklāstīti pārskata ziņojumā, būs niecīga salīdzinājumā ar eksponētību reālās dabiskās situācijās.

               (5)

               Tādēļ Salix spp cortex var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojumiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt Salix spp cortex kā pamatvielu.

               (6)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātnes un tehnikas atziņas, ir tomēr jāiekļauj daži apstiprinājuma nosacījumi, kuri ir sīki izklāstīti šīs regulas I pielikumā.

               (7)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pamatvielas apstiprināšana
   Viela Salix spp cortex, kā norādīts I pielikumā, tiek apstiprināta kā pamatviela atbilstīgi minētajā pielikumā paredzētajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma C daļu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Rezultāti pēc apspriešanās ar dalībvalstīm un EFSA par pieteikumu Salix alba mizas kā pamatvielas apstiprināšanai un EFSA secinājumi par konkrētajiem izvirzītajiem jautājumiem. 2014:EN-609.34. lpp.

      (3)  http://ec.europa.eu/sanco_pesticides/public/?event=homepage

      (4)  Assessment report on Salicis cortex (willow bark) and herbal preparation(s) thereof with well-established use and traditional use; EMEA/HMPC/295337/2007.

      (5)  Eiropas Parlamenta un Padomes 2001. gada 6. novembra Direktīva 2001/83/EK par Kopienas kodeksu, kas attiecas uz cilvēkiem paredzētām zālēm (OV L 311, 28.11.2001., 67. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Īpaši noteikumi

                     Salix spp cortex

                     CAS Nr.: nav piešķirts

                     CIPAC Nr.: nav piešķirts

                  Neattiecas

                  Eiropas Farmakopeja

                  2015. gada 1. jūlijs

                     Salix cortex izmanto saskaņā ar īpašiem nosacījumiem, kas iekļauti pārskata ziņojuma secinājumos par Salix spp cortex (SANCO/12173/2014) un jo īpaši tā I un II papildinājumā.

         (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.

      II PIELIKUMS
      Īstenošanas regulas (EK) Nr. 540/2011 pielikuma C daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Īpaši noteikumi

                     “7

                        Salix spp cortex

                        CAS Nr.: nav piešķirts

                        CIPAC Nr.: nav piešķirts

                     Neattiecas

                     Eiropas Farmakopeja

                     2015. gada 1. jūlijs

                        Salix cortex izmanto saskaņā ar īpašiem nosacījumiem, kas iekļauti pārskata ziņojuma secinājumos par Salix spp cortex (SANCO/12173/2014) un jo īpaši tā I un II papildinājumā.”

         (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.